 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ውድብ ጥዕና ዓለም ኣፍሪቃ 220 ሚልዮን ክታበት ኮቪድ-19 ክውሃባዩ 4 መስከረም 2020 ምንጪ ስእሊ, Reuters ክታበት ኮቪድ-19 ምስ ተረኸበ ኣፍሪቃ 220 ሚልዮን ካብቲ ክታበት ከምዝውሃባ ውድብ ጥዕና ዓለም ገሊጹ እቲ ክታበት ኣብ ትካላት ጥዕና ዝሰርሑ ሰብ ሞያ ሕክምናን: ተኣፋፊ ኩነታት ጥዕና ንዘሎዎም ብቐዳምነት ከምዝውሃብ ኣካያዲ ስራሕ ውድብ ጥዕና ዓለም ኣፍሪቃ ሪቻርድ ሚሂጎ ገሊጹ ሚሂጎ: 54 ሃገራት ኣፍሪቃ ክታበት ኮቪድ 19 ንክረኽባ ሃንቀው ኢለን ይጽበያ ከምዘለዋ ብምግላጽ እቲ ምምቕራሕ ክታበት ኮቪድ-19 ንብዝሒ ህዝቢ ሃገራት ኣብ ግምት ኣትዩ ከምዝዕደልውን ኣብሪሁ ኣፍሪቃ 1.3 ቢልዮን ብዝሒ ህዝቢ ከምዘለዋዩ ዝግለጽ ደቡብ ኣፍሪቃ መሸጣ ኣልኮላዊ መስተ ዳግም ከልኪላ ለበዳ ኮሮናቫይረስ ኣብ ውሽጢ ክልተ ዓመት ከብቅዕዩ ዶር ተድሮስ ኣድሓኖም ኮቫክስ ዝተብሃለ ክታበት ኮቪድ-19 ንምርካብ ዝግብር ዘሎ ጻዕርታት ዝከታተልን ዘማእክልን ዓለምለኻዊ ትካል 2 ቢልዮን ክታበት ኮቪድ-19 ኣብ መወዳእታ 2021 ብርትዓዊ ኣገባብ ናብ ኩሉ ንኽባጻሕ ሓሊኑዩ ይሰርሕ ኣሎ ተባሂሉ ኮቫክስ ትሽዓተ ፈተነታት ክታበት ኮሮናቫይረስ ኣብ መላእ ዓለም የካይድ ከምዘሎ ይፍለጥ ክልተ ካብዞም ክታበታት ኣብ ኣፍሪቃ ይፍተኑ ከምዘለዉ ሓላፊ ምክልኻል ተላበድቲ ሕማማት ሪቻርድ ሃቸት ይገልጽ ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 